Sepsa
Sepsa je potencijalno ozbiljno medicinsko stanje karakterisano sa upalnim stanjem cijelog organizma i prisustvom poznate infekcije ili sumnje na infekciju. Organizam može razviti ovaj inflamatorni odgovor pomoću imunološkog sistema na mikrobe u krvi, mokraći, plućima, koži ili drugim tkivima. Septikemija je povezani medicinski termin koji se odnosi na prisustvo patogenih organizama u krvotoku, koje dovodi do sepse. Iako ovaj termin nije jasno definisan često se u prošlosti koristio kao sinonim za bakterijemiju, što je dovodilo do zabune. Međunarodni medicinski konsenzus, od 1992, je taj da termin septikemija je problematičan i da se treba izbjegavati.